

**REPUBLIKA HRVATSKA**

**KRAPINSKO – ZAGORSKA ŽUPANIJA**

**ŽUPAN**

KLASA:320-01/20-01/05

URBROJ: 2140/01-02-20-1

Krapina, 24. siječanj 2020.

Na temelju članka 32. Statuta Krapinsko-zagorske županije («Službeni glasnik Krapinsko-zagorske županije», broj 13/01., 5/06., 14/09., 11/13., 26/13. i 13/18.) župan Krapinsko-zagorske županije raspisuje

**Poziv za sudjelovanje na 14. manifestaciji "Babičini kolači"**

Krapinsko-zagorska županija i Turistička zajednica Krapinsko-zagorske županije u suradnji s Gradom Donja Stubica organiziraju manifestaciju Babičini kolači.

Četrnaesta po redu manifestacija Babičini kolači održati će se **4. travnja 2020. godine** **u Gradu Donja Stubica.**

Na natjecanje u pečenju kolača prema originalnim receptima naših baka i prabaka mogu se prijaviti žene s područja Krapinsko-zagorske županije, a osnovni uvjet za sudjelovanje je da su bake.

Pozivaju se sve zainteresirane bake da podijele svoje kulinarsko umijeće koje su naslijedile od svojih baka i prabaka da se prijave na 14. Babičine kolače.

Prijava mora sadržavati ime i prezime, adresu stalnog boravka, broj telefona, datum rođenja, broj osobne iskaznice, OIB te naziv i recept natjecateljskog kolača.

Prijave s receptima natjecateljskog kolača dostavljaju se elektroničkim putem na mail adresu: [ivanka.kuscar@kzz.hr](mailto:ivanka.kuscar@kzz.hr) ili putem web stranice  [www.babicinikolaci.com.hr](http://www.babicinikolaci.com.hr) ili na adresu:

KRAPINSKO-ZAGORSKA ŽUPANIJA,

Upravni odjel za gospodarstvo, poljoprivredu, turizam, promet i komunalnu infrastrukturu, Magistratska 1, Krapina

s naznakom: „Prijava za 14. Babičine kolače“.

Sve dodatne informacije mogu se dobiti na broj telefona 049/329-084, kontakt osoba je Ivanka Kuščar.

Rok za podnošenje prijava za sudjelovanje na 14. Babičinim kolačima je **do 17. veljače 2020.** **godine.**

**ŽUPAN**

Željko Kolar